
Medgyesegyházi Varázserdő Óvoda és Mini Bölcsőde

5666 Medgyesegyháza, Hősök u. 2.

E-mail: varazserdoovi@gmail.com
Tel.: 68/440-865

Óvodai beiratkozás
Beiratkozás helye:
Medgyesegyházi Varázserdő Óvoda és Mini Bölcsőde

5666 Medgyesegyháza, Hősök u. 2. (az emeleti irodában)

Tel: 68/440-865

Beiratkozás időpontja:


2025. április 29. (kedd)
8:00-16:00-ig


2025. április 30. (szerda)
8:00-16:00-ig
A beíratással kapcsolatos fontos tudnivalók:
A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendeletben foglaltak szerint:
· A szülő köteles beíratni gyermekét a hirdetményben meghatározott időpontban.
· Be kell íratni minden gyermeket, aki 2025. augusztus 31-ig betölti a harmadik életévét, ugyanis a nevelési év kezdő napjától (2025. szeptember 1-jétől) legalább napi négy órát köteles óvodai nevelésben részt venni.
· Amennyiben az óvodai nevelésre kötelezett gyermek óvodakötelezettségét külföldön teljesíti, arról a szülő köteles a beiratkozás idejének utolsó határnapját követő tizenöt napon belül írásban értesíteni a gyermek lakóhelye, annak hiányában tartózkodási helye szerint illetékes jegyzőt.
· Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a felvételi körzetben lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

A beiratkozáshoz szükséges dokumentumok, melyeket a beiratkozáskor be kell mutatni:

· A gyermek nevére kiállított személyi azonosító (születési anyakönyvi kivonat vagy személyi igazolvány) és lakcímet igazoló hatósági igazolvány (lakcímkártya), a gyermek TAJ kártyája
· A törvényes képviselő személyi azonosítót és lakcímet igazoló hatósági igazolványa (lakcímkártya), valamint a beiratkozáshoz esetenként szükséges irat (pl. gyámhatósági határozat, jogerős bírósági döntés, stb.) Külön élő szülő nyilatkozata.
· Kedvezményes étkezés igénybevételéhez szükséges iratok: hatósági bizonyítvány, a tartós betegségről szóló orvosi igazolás, határozat gyermekvédelmi támogatásról.
Medgyesegyháza, 2025. március 10.

Varga István Tamás
Varga Jánosné


Jegyző
Főigazgató
